Alles viimasel ajal on hakanud ajaloolased sõlmima sügavamalt lahti kommunismi mõistatust ja seda, kes võisid olla kommunismi ja selle revolutsionääride taga. Silmapaistva Austrias elava ajaloolase Elisabeth Hereschi teos "Parvuse toimikud: ostetud revolutsioon", mis on ilmunud ka eesti keeles, avab meile põneva  maailma. Tuleb välja, et üheks võtmeisikuks Lenini selja taga oli Izrail Lazarevitš Helphand ehk Aleksander Parvus, kes visandas 1914. a. plaani, mille eesmärgiks oli tsaaririigi purustamine ja võimu ülevõtmine Venemaal kommunistide poolt, kes alustasid sealt oma võidukäiku üle poole maailma. Tema plaani hakkas ellu viima Saksamaa valitsus ja see läks maksma ca miljon marka. See kava sisaldas kõiki vajalikke koostisosi, et panna sobival hetkel Venemaad kokku varisema. Ilma Parvuseta poleks Lenin Petrogradi  jõudnud, ilma Parvuseta poleks punastel olnud vajalikke rahalisi vahendeid. Aga Parvuse selja taga olid prof Hereschi kinnitusel veel teisigi jõude, näiteks määrasid tema tegevuse ameeriklase Jacob Schiffi taoliste relvakaupmeeste kaudu maksvusele pääsevad huvid ja sõlmitised. Need on hirmutavad faktid, mis näitavad, et kommunistide selja taga oli jõude, kelle huviks oli hävinguideoloogia levik ja efektiivne toime.